தமிழகத்தின் முன்னாள் முதல்வர் காமராஜ் அடிக்கடி பயன்படுத்தும் வார்த்தை "பாக்கலாம்!" அவரை பொறுத்தவரை அதன் அர்த்தம், அந்த செயலை முடிந்த பின் நீங்கள் வந்து பார்க்கலாம் என்பது தான், அதனால் தான் அவருக்கு அடைமொழி கர்மவீரர்(செயல்வீரர்), ஆனால் இந்த "பார்க்கலாம்" என்ற வார்த்தை எல்லா சூழ்நிலையிலும் அதே அர்த்தத்திலும் பயன்படுத்தப்படுகிறதா என யோசித்து பார்த்தால் இல்லை என்றே தோன்றுகிறது!,அவரவர் சூழ்நிலை, மனநிலை என அனைத்தையையும் சார்ந்து தான் நமது வார்த்தைகள் வெளிப்படுகிறது என்றாலும் அதை உள்வாங்கி கொள்ளும் நபரின் சூழ்நிலை என்னவாக புரிந்து கொள்ளப்படும் என்பதும் மிக முக்கியமானது தான்!